Diari Oficial de la Generalitat Valenciana


Sumari del DOGV 3926, del 26-01-2001 (2001/348)

RESOLUCIÓ de 15 de gener de 2001, de la Universitat de València, per la qual es fa oferta pública d'una plaça d'oficial de laboratori d'aquest organisme, amb contracte laboral eventual. Projecte: «Pivotal study on the model of oxidative stress related to exhaustive exercise in rats (Estudi pilot del model d'estrés oxidatiu). CI01-02»).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3926

Data del DOGV
:   26-01-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/348


Data del document
:   15-01-2001

Organisme emissor
:   Universitat de València

Tipus de document
:   Resolució

Descriptors 

:   * universitat
    * concurs administratiu

RESOLUCIÓ de 15 de gener de 2001, de la Universitat de València, per la qual es fa oferta pública d'una plaça d'oficial de laboratori d'aquest organisme, amb contracte laboral eventual. Projecte: «Pivotal study on the model of oxidative stress related to exhaustive exercise in rats (Estudi pilot del model d'estrés oxidatiu). CI01-02»). [2001/F348]
  
El Rectorat de la Universitat de València, fent ús de les atribucions que li confereix l'article 18 en relació amb l'article 3 de la Llei de Reforma Universitària, fa oferta pública d'una plaça d'oficial de laboratori d'acord amb les bases següents:
  
1) Denominació del lloc de treball
  
Oficial de laboratori.
  
2) Classificació del lloc de treball
  
Grup: C.
  
Complement de destinació: 14.
  
Complement específic: E006.
  
3) Objecte i període
  
Estudiar l'estrés oxidatiu en rates wistar sotmeses a exercici físic amb distints tractaments antioxidants.
  
La durada del contracte estarà vinculada a la durada del projecte i la disponibilitat de pressupost.
  
4) Jornada de treball
  
12 hores setmanals.
  
5) Perfil de la plaça
  
Maneig d'animals de laboratori.
  
Laboratori d'anàlisis bioquímiques.
  
6) Requisits dels aspirants
  
a) Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.
  
b) Tenir complits 18 anys el dia en què finalitze el termini de presentació de sol·licituds.
  
c) Formació professional de segon grau, branca sanitària o equivalent
  
d) No estar inhabilitat per a l'exercici de funcions públiques.
  
e) No haver estat separat mitjançant expedient disciplinari de qualsevol administració o treball públic.
  
7) Mèrits preferents
  
a) Tècnic superior de laboratori de Diagnòstic Clínic.
  
b) Experiència amb animals de laboratori.
  
c) Experiència amb HPLC detector UV-Vis.
  
d) Experiència amb HPLC detector fluorimètric.
  
e) Experiència amb HPLC detector electroquímic.
  
f) Experiència amb citòmetre de flux.
  
8) Sistema selectiu de la plaça
  
Valoració del currículum dels aspirants (d'acord amb el barem que figura en l'annex II).
  
Entrevista amb el tribunal.
  
El nombre d'aspirants que passen a la fase d'entrevista es determinarà per criteri del tribunal que haja de jutjar les sol·licituds presentades, d'acord amb l'objecte del contracte.
  
El tribunal podrà declarar desert el procediment de selecció en cas que valorats els mèrits i, si escau, realitzada l'entrevista, el perfil dels candidats millor puntuats no s'ajuste, totalment, a les necessitats del projecte.
  
Aquesta entrevista podrà consistir en una prova pràctica.
  
9) Comissió avaluadora
  
La comissió avaluadora és la que figura en l'annex III d'aquesta convocatòria.
  
Els membres d'aquesta comissió hauran d'abstenir-se d'intervenir quan es troben en alguna circumstància de les fixades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
La persona que ocupe la presidència podrà sol·licitar als membres de la comissió una declaració expressa de no trobar-se en les circumstàncies fixades en els articles esmentats.
  
La comissió resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establerts.
  
El procediment d'actuació de la comissió s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
10) Presentació d'instàncies
  
Les instàncies, juntament amb el currículum, cal presentar-les al Registre de la Gerència de la Universitat de València (carrer de l'Antiga Senda de Senent, 11), en el termini de 10 dies naturals a comptar des de la publicació d'aquesta resolució en el Diari Oficial de la Generalitat Valenciana.
  
No serà necessària la compulsa dels documents que es presenten fotocopiats. Només serà suficient la declaració jurada de la persona interessada sobre l'autenticitat dels documents, així com també les seues dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i els documents aportats que hagen sigut objecte de valoració.
  
Cal presentar una còpia del document nacional d'identitat.
  
11) Sol·licituds
  
S'haurà d'utilitzar el model que figura en l'annex I d'aquesta convocatòria, que es podrà recollir al Servei d'Investigació de la Universitat de València (c/ Antiga Senda de Senent, 11, 3a planta) i en la següent pàgina web: http://www.uv/~pas/pagina1.
  
12) Norma final
  
Contra aquesta resolució, que exhaureix la via administrativa, es pot interposar potestativament un recurs de reposició, en el termini d'un mes a partir de l'endemà de la seua notificació o publicació, davant del mateix òrgan que dictà la resolució, o un recurs contenciós administratiu davant dels òrgans de la jurisdicció contenciosa administrativa de la Comunitat Valenciana, en el termini de dos mesos comptadors des de l'endemà de la seua notificació.
  
Així mateix, l'administració, si escau, podrà revisar les resolucions del tribunal, d'acord amb l'esmentada norma.
  
València, 15 de gener de 2001.- El vicerector d'Organització Administrativa, per delegació (DOGV de 20 d'agost de 1999): Lluís Guia i Marín.
  
Annex I
  
Instància
  
Dades personals
  
Primer cognom Segon cognom
  
 Nom Data de naixement
  
 DNI Telèfon Adreça
  
 Localitat/comarca o província
  
Dades del lloc de treball sol·licitat
  
Denominació del lloc de treball: oficial de laboratori.
  
Projecte: «Pivotal study on the model of oxidative stress related to exhaustive exercise in rats (Estudi pilot del model d'estrés oxidatiu). CI01-02»
  
Classificació: C14'E006
  
Demane l'admissió en el concurs públic per a cobrir una plaça d'oficial de laboratori, convocat per la Resolució de data 15 de gener de 2001.
  
La persona interessada,
  
València, .. de ... de 2001
  
La persona signant declara que són certes les dades que figuren en aquest currículum, i assumeix en cas contrari les responsabilitats que pogueren derivar-se de les inexactituds que hi consten.
  
Annex II
  
Barem
  
1. Anys de servei prestats en les diferents administracions públiques: fins a 0,5 punts per any, amb un màxim de 2 punts.
  
2. Titulacions acadèmiques i cursos de formació.
  
- Titulació acadèmica superior a la necessària per a accedir a la plaça: fins a 0,5 punts.
  
- Cursos de formació i perfeccionament: fins a 1 punt.
  
- Cursos de valencià: fins a 0,5 punts.
  
3. Mèrits preferents, experiència prèvia i coneixements concrets: fins a 4 punts.
  
4. Entrevista: fins a 2 punts.
  
Annex III
  
Comissió avaluadora titular
  
President: Enrique Alborch Domínguez, director del Departament de Fisiologia.
  
Vocals: Federico Vicente Pallardó Calatayud, professor del Departament de Fisiologia.
  
Dos representants del Comité d'Empresa.
  
Secretària: Lucía Echevarría Gil, cap del Servei d'Investigació.
  
Comissió avaluadora suplent
  
President: José Viña Ribes, professor del Departament de Fisiologia.
  
Vocals: Juan Sastre Belloch, professor del Departament de Fisiologia.
  
Dos representants del Comité d'Empresa.